**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

Rīga, Brīvības iela 55, 506.telpa, plkst.14:00

Rīgā, 2018. gada 21.jūnijā Nr.8

Sēdi vada: **Artis Dzirkalis** – Latvijas Būvniecības padomes priekšsēdētājs

Sēdē piedalās: **Guntis Āboltiņš – Āboliņš, Kaspars Bondars, Normunds Grinbergs, Vilnis Krēsliņš, Leonīds Jākobsons, Ināra Laube, Ilmārs Leikums, Gints Miķelsons, Elīna Rožulapa, Normunds Tirāns, Edmunds Valantis, Gunārs Valinks, Roberts Vecums–Veco,** Aizvieto: **Margarita Gorškova** (LPS).

Uzaicinātie: **Olga Geitus - Eitvina** – EM Būvniecības politikas departamenta direktore;

**Līga Brasliņa** – SIA “Inovatīvās konstrukcijas”, projekta vadītāja;

**Mārtiņš Danusēvičs** – Latvijas Universitāte, pētnieks;

**Uldis Jansons -** Būvniecības valsts kontroles biroja,

**Anna Upena** – Latvijas Būvuzņēmēju partnerība.

Sēdē nepiedalās: Andris Bērziņš, Baiba Fromane, Vija Gēme, Uldis Papulis, Jurijs Strods (LPS),. Laura Vikšere.

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Pētījums par prognozētām izmaiņām darbaspēka un būvmateriālu izmaksās būvniecības nozarē Latvijā METODIKAS prezentācija. (Latvijas Universitātes pētnieki)
2. Par Padomes veicamajiem uzdevumiem Davosas deklarācijas un augstas kvalitātes būvkultūras (*Baukultur*) ieviešanā būvniecībā Latvijā un konference *„Būvkultūra. Mantojums. Šodien un rīt.”*(A.Dzirkalis, G.Miķelsons)
3. Ekonomikas ministrijas informācija par normatīvā regulējuma izstrādi un virzību.
4. Par būvlaukumā nodarbinātās personas kvalifikācijas identificēšanu. (N.Grinbergs)
5. Citi jautājumi:
   1. Ekonomikas ministrijas informācija par būvkomersantu nodevas iekasēšanas statistiku 2018.gadā.
   2. Latvijas Būvniecības padomes nākamās sēdes Darba kārtība.

Sēdi sāk 15:10

**Protokolā lietotie saīsinājumi**

BIS – Būvniecības Informācijas sistēma

BVKB – Būvniecības valsts kontroles birojs

EDLUS – elektroniskā darba laika uzskaites sistēma

EM – Ekonomikas ministrija

LBP, Padome – Latvijas Būvniecības padome

LKI - Latvijas kvalifikāciju ietvarstruktūra

MK – Ministru kabinets

NAP – Nacionālā Arhitektūras padome

NEP – Nozaru ekspertu padome

PINTSA – Profesionālās izglītības un nodarbinātības trīspusējās sadarbības apakšpadome

VEDLUDB – Valsts elektroniskā darba laika uzskaites sistēmas datu bāze

VSS – Valsts sekretāru sanāksme

**1.§**

**Pētījums par prognozētām izmaiņām darbaspēka un būvmateriālu izmaksās būvniecības nozarē Latvijā METODIKAS prezentācija.**

----------------------------------------------------------------------------------------------

**Ziņo:** M.Danusēvičs, L.Brasliņa

EM pētījumu veic atbilstoši Ministru kabineta dotajam uzdevumam, izvērtēt būvniecības izmaksu pieaugumu un tendences. Lai būtu objektīvs situācijas izvērtējums, tika piesaistīti speciālisti no Latvijas Universitātes

Pētnieki prezentē Padomei “Pētījuma par prognozētām izmaiņām darbaspēka un būvmateriālu izmaksās būvniecības nozarē Latvijā” METODIKU (pielikumā).

Pētnieku uzdevums ir:

1. Izstrādāt **atkārtojamu metodiku** darbaspēka un būvmateriālu izmaksu prognozēšanai
2. **Modelēt situācijas**
3. **Iegūt aplēses** par būvniecības izmaksu pieaugumu.

Pētījumā būs nepieciešams ekspertu viedoklis. Plāno vispārīgu ekspertu aptauju 1.posmā, kur iekļauti ekspertus no valsts iestādēm, nozares nevalstiskajām organizācijām, pētnieciskajiem institūtiem un 2. posmā dziļāk tiks pētīts pa apakš nozarēm, ekspertus izvēlēsies no uzņēmēju puses. Rezultāts būs kombinācija no publiski pieejamiem datiem un ekspertu viedokļiem.

Padome vēlas zināt, kur pētījums tiks izmantots.

EM informē, ka pētījums tiks izmantots turpmāk publisko būvniecības iepirkumu plānošanai un plānojot Valsts budžetu. Pētījuma rezultāti tiks prezentēti valdībai, publicēti EM un Pārresoru koordinācijas centra mājas lapās. EM dati par būvniecības izmaksu izmaiņām jāsniedz ir katru gadu, tāpēc tiek izstrādāta metodika.

Prognoze tiks sniegta 5 gadu periodam, ko parasti izmanto tirgus pētījumos, bet 3 gadu periods tiks padziļināti modelēts.

**Nolemj**: Pieņemt informāciju zināšanai.

**2.§**

**Par Padomes veicamajiem uzdevumiem Davosas deklarācijas un augstas kvalitātes būvkultūras (*Baukultur*) ieviešanā būvniecībā Latvijā un konference *„Būvkultūra. Mantojums. Šodien un rīt.”***

----------------------------------------------------------------------------------------------

**Ziņo:** A.Dzirkalis, G.Miķelsons

**2.1. Balsojums par Padomes lēmuma pieņemšanu par Davosas deklarāciju un augstas kvalitātes būvniecības būvkultūras (*Baukultur*) ieviešanu būvniecībā Latvijā. (Lēmums pielikumā)**

**Balsojums: atbalstīt vienbalsīgi** (“pret” un “atturās” nav).

**2.2.** **konference *„Būvkultūra. Mantojums. Šodien un rīt.”***

**G.Miķelsons** informā, ka katru, gadu reizi gadā, Rīgas Tehniskā universitāte, sadarbībā ar Latvijas Ilgtspējīgas būvniecības padomi, rīko konferenci par būvniecības kvalitātes jautājumiem, šogad būvniecības kultūra Latvijā varētu būt viena no tēmām ko diskutēt konferences laikā.

**A.Dzirkalis** – ierosina, ka būtu labi, ja Padome konferencē jau varētu paziņot par sava lēmuma rezultātiem, tāpēc būtu nepieciešams veidot darba grupu, kas aktīvi strādātu pie stratēģiskās bāzes būvkultūras ieviešanai Latvijā.

**E.Rožulapa** - arhitekts un teritorijas plānotājs ir pašā sākumā pie būvkultūras izveides un aicina veidot darba grupu kopā ar NAP.

**R.Vecums–Veco –** darba grupāpārstāvēs restauratorus – amatniekus un Starptautisko pieminekļu aizsardzības organizāciju, kuras biedrs ir. Pieturās pie dogmas, ka meistarība rada kultūru, kultūra, kas ir radīta līdz šim un kas tiks radīta nākotnē būs atkarīga no to cilvēku meistarības, kas to rada.

**Darba grupā piesakās strādāt:** **G.Āboltiņš – Āboliņš**, **E.Rožulapa, A.Dzirkalis, N.Tirāns un R.Vecums–Veco.**

**Nolemj**: 1. Atbalstīt Lēmumu par Davosas deklarāciju un augstas kvalitātes būvniecības būvkultūras (*Baukultur*) ieviešanu būvniecībā Latvijā.

2. A.Dzirkalis organizē tikšanos ar NAP.

**3.§**

**Ekonomikas ministrijas informācija par normatīvā regulējuma izstrādi**

**un virzību**

----------------------------------------------------------------------------------------------

**Ziņo:** E.Valantis

Informē Par normatīvā regulējuma virzību:

* Primārais uzdevums ir elektroniskā būvprojektu saskaņošana un BIS pilnveidošana.

BVKB strādā pie programmēšanas, EM pie regulējuma pilnveidošanu. Plānots, ka šā gada 26.jūnijā MK tiks skatīti grozījumi “Būvniecības informācijas sistēmas noteikumos” Noteikumos tiek atrunātas tehniskās prasības dodot iespēju lietotājam izmantot sistēmas iekšējo parakstu, nevis elektronisko parakstu. Tiklīdz grozījumi tiks apstiprināt, jo ir pretestība no e-paraksta ieviesējiem, sistēma būs gatava saskaņošanai. Sākot ar jūliju jauno projektu saskaņošana varētu notikt elektroniski. Šobrīd nav iespēja pāriet uz elektronisko procesu, ja iecere jau iesniegta papīra formātā, bet pie tā tiek strādāts.

Papildus:

* Būvniecības likuma grozījumi, kur atrunāta elektroniskā paraksta lietošana;
* Sagatavota pakete ar MK noteikumiem, kur atsakāmies no veidlapām, aizstājot veidlapas ar saturu. Normatīvā aktā ir noteikts, kāda informācija ir jāiekļauj, un BIS ir saprogrammēts pēc jaunā, ievadīto informāciju varēs arī izdrukāt, ja tas būs nepieciešams. Strādājot papīra formātā, tas ir brīvi noteikts, bet jābūt iekļautai visai normatīvajā regulējumā norādītajai informācijai.

**U.Jansons** – būvvaldes ir apmācītas darbam ar elektronisko saskaņošanu un apmierinātas ar apmācību kvalitāti. Plānoti divi lieli semināri: iesniedzējiem un inženiertīklu turētājiem. Semināri būs pieejami arī video translācijā un video ieraksti būs pieejami apskatei. Tiks veidotas īsas video pamācības. Nepieciešamības gadījumā pēc organizāciju, kā arī BVKB iniciatīvas, tiks organizētas apmācības organizāciju biedriem.

* **EDLUS UN VEDLUDB.** EM iesniegusi ziņojumu MK, ka datu bāze jāveido BIS ietvaros. Esam pārrēķinājuši nepieciešamās izmaksas, kas ir mazinājušās, jo veselu rindu saskartņu nevajadzēs veidot, jo tās jau ir, kā arī nozarei nebūs jāfinansē Datu bāzes izveide un uzturēšana. Šāds risinājums ir piedāvāts, jo atsevišķiem valsts reģistriem saskartnes ar privātajām Datu bāzēm nav iespējamas.
* Atbilstoši sniegtajiem priekšlikumiem ir pārskatīti un pārstrādāti administratīvie sodi un tuvākajā laikā tiks grozījumi Administratīvo pārkāpumu kodeksā tiks virzīti uz VSS.

Atbilstoši likumam “Par nodokļiem un nodevām”  EDLUS datu izmantošana nodokļu administrēšanā, uzraudzībā un kontroles īstenošanā darba tiesisko attiecību jomā un būvdarbu valsts kontroles nodrošināšanā jāuzsāk no 2019.gada 1.janvāra. Padome vēlas zināt kad tas tiks uzsākts, kad visi dati būs jānodod VDLUDB.

Ir nepieciešams izdarīt trīs lietas:

* MK jāpieņem lēmums par VDLUDB turētāju;
* Jāizdara atbilstoši grozījumi likumā “Par nodokļiem un nodevām” , ko virza FM;
* tad tikai varēs izstrādāt VDLUDB lietošanas noteikumus un uzsākt programmēšanu, ministrija plāno termiņu ātrākais uz 2019.gada 1.martu, kad būs pabeigta programmēšana.
* **Grozījumi Darba likumā** - MK pieņemti, iesniegti Saeimā un tiek virzīti izskatīšanai steidzamības kārtā; likumprojektā paredz atkāpes no virsstundu apmaksas.
* **Būvnormatīvi. Ņemot vērā to, ka šogad mums ir finansējums, ir uzsākta novecojošo būvnormatīvu, kas saistīti ar energoefektivitāti, ventilāciju un apkuri, pārstrādes process.**

Vienlaikus informējam, ka EM izstrādā energoauditu izstrādāšanas kārtību, paredzot, ka arhitekti un būvinženieri var izsniegt pagaidu energosertifikātus, bet galīgo energo auditora slēdzienu dod sertificēts energoauditors. Lai būtu kvalitāte, tad svarīgi ir izglītības jautājums. RTU ir izstrādāta jauna mācību programma, kas saistīta ar energoefektivitātes jautājumiem. Ministrija uzrunās Būvniecības inženierzinātņu fakultātes un Arhitektūras fakultātes vadību, kā arī citas augstskolas, kas sagatavo speciālistus būvniecības nozarei, lai adaptētu šo energoefektivitātes programmu savās jauno speciālistu apmācības programmās.

Tiklīdz tiks pieņemts normatīvais regulējums, kas saistīts ar elektronisko saskaņošanas procesu BIS, ministrija atgriezīsies pie Būvniecības likuma: atbildības būvniecībā un apdrošināšanas jautājuma, kā arī būvprojektēšanas stadijas tiks iestrādātas VBN.

Attiecībā uz Būvniecības likumu ir trīs bloki, kas šogad ir dienaskārtībā:

* Elektroniskā saskaņošana BIS;
* Būvspeciālistu un trešo personu atbildības apdrošināšana;
* Būvspeciālistu, amatnieku un būvkomersantu pienākums reģistrēties Būvkomersantu reģistrā.

**Nolemj:** Pieņemt informāciju zināšanai.

**4.§**

**Par būvlaukumā nodarbinātās personas kvalifikācijas identificēšanu**

----------------------------------------------------------------------------------------------

|  |
| --- |
| **Ziņo:** N.Grinbergs  Prezentācija pielikumā.  Ir mājas lapa <https://www.latvijaskvalifikacijas.lv/>. Latvijā ir noteikti 5 kvalifikācijas līmeņi, kas atbilst 8 Eiropas kvalifikācijas līmeņiem. Būvniecībā runā par 2. -7. Līmeni. Augstāka līmeņa būvspeciālistiem tiek prasīta kvalifikācija, tie tiek sertificēti, bet izpildītājiem ,šo kvalifikāciju neprasa.  Ir izstrādāta kvalifikācijas līmeņu karte. Laika gaitā var kāda profesija nākt klāt, cita var aiziet , bet karte pamatā paliks nemainīga.  Esošā situācija:  • Pašlaik ir izveidota nozaru kvalifikāciju infrastuktūra – PINTSA ir apstiprinājusi 15 Nozaru kvalifikāciju struktūras, nosakot attiecīgo nozaru pamatprofesijas, specializācijas un saistītās profesijas.  • Profesionālās kvalifikācijas piešķiršanas sistēmai ir jābūt vienotai. Pašlaik Latvijā ir iesaistītas vairākas institūcijas.  • Profesionālās kvalifikācijas prasības ir vienādas visiem, neatkarīgi no tā, kā ir iegūtas profesionālajai darbībai nepieciešamās zināšanas, prasmes un kompetences.  • Daudzas prasmes un kompetences ir iespējams iegūt tikai profesionālas darbības procesā (darba pieredze). Lai pilnībā ieviestu LKI sistēmu, ir jāspēj novērtēt pilnveidoto kvalifikācijas līmeni visa profesionālās darbības mūža garumā.  *Ikviens strādājošais vai pašnodarbinātais vecumā no 25 gadiem var pieteikties ārpus formālās izglītības sistēmas apgūtās profesionālās kompetences novērtēšanai un atgūt šajā pakalpojumā ieguldīto naudu 90 % vai 100 % apmērā, iesaistoties Valsts izglītības attīstības aģentūras īstenotajā pieaugušo izglītības projektā “Nodarbināto personu profesionālās kompetences pilnveide”. ESF fonds un valsts apmaksā 90 % vai 100 % no izdevumiem par kvalifikācijas eksāmenu*  [*www.ikvd.gov.lv/arpus-formala-izglitiba/*](http://www.ikvd.gov.lv/arpus-formala-izglitiba/)  Problēma - būvniecības nozarē izglītības dokumentus neprasa  Lai identificētu būvlaukumā nodarbinātas personas kvalifikāciju nepieciešams:   1. Būvlaukumā nodarbinātās personas identificēšana 2. Būvlaukumā nodarbinātās personas kvalifikācijas identificēšana     **Mērķis** uzstādīt minimālās prasības darbaspēkam būvniecības nozarē:   * Patiesa ticama informācija par šobrīd nodarbinātā darbaspēka kvalifikāciju * Atskaites punkts (kāda ir situācija šodien), lai nākotnē celtu būvniecībā nodarbināto kvalifikācijas līmeni   **Uzdevums:** Izveidot identifikācijas sistēmu, lai katrs strādājošais zinātu, ka viņa kvalifikācija ir piefiksēta.  ***Piem.*** *Lietuvā nevalstiskās organizācijas pašas ir izveidojušas šādu Datu bāzi. Strādnieki paši interesējas, par iespēju reģistrēt savu kvalifikāciju. Daudzi brauc uz ārzemēm strādāt un uzrādot Lietuvā izdotu kvalifikācijas apliecību, kur visi dati ir ātri pārbaudāmi Datu bāzē, strādājošais var ātrāk apliecināt savu kvalifikāciju ir daudz konkurētspējīgāks, kā tas kam šādas apliecības nav.*  **Priekšlikums** VEDLUDB iestrādāt datu lauku ar darba spēka kvalifikāciju. Šāda Datu bāze ļautu arī saprast cik un kādi speciālisti mums ir un cik no darbaspēka ir bez kvalifikācijas. Izglītības sistēma katru gadu prasa nozarei apstiprināt uzņemšanas plānus.  **R.Vecums–Veco –** atbalsta šo ideju un Amatniecības kamera ilgus gadus to ir atbalstījusi. Šādu sistēmu vajag strādniekam, lai varētu atrast savu vietu atalgojuma sistēmā. Mūsu valstī ir sava sistēma: izglītības sistēmai savas intereses, būvuzņēmējiem savas. Tad kad stāsies spēkā Ģenerālvienošanās, kurai sekos dažādi apmaksas tarifi, tad būs nepieciešama šī pāreja no vienas kvalifikācijas uz citu kvalifikāciju.  **N.Grinbergs** informē padomi, ka atkārtoto ir ievēlēts par NEP vadītāju. Un izsaka priekšlikumu, ka LBP izglītības darba grupu pārnest uz NEP. Aicina stiprināt NEP, lai varētu apstiprināt arī augstākās izglītības programmas.  **G.Miķelsons** – neraugoties uz to, ka šis jautājums ir daudz diskutēts un arī atbalstīts no Padomes puses, tas nevirzās uz priekšu ir nepieciešams sistēmu aprakstīt, nav izstrādāta sistēmas koncepcija. Šis ir sarežģīts jautājums un skar visu nozari.  **E.Valantis** – ja pasūtītāji un pati nozare par šo jautājumu nenovienosies, tad tas nestrādā. Tehniski ailīti VEDLUDB var ielikt, bet atbilstoši jaunajai Vispārējai datu aizsardzības regulai ir jānorāda lietotāji, kas uzraudzīs kas apkopos datus. Šobrīd sistēma ir veidota nodokļu administrēšanai un strādnieku identifikācija attiecas tikai uz daļu objektu, līdz ar to kvalifikācija tiek uzrādīta tikai daļai. Vienlaikus noradām, ka ir ļoti šaurs to personu loks, kam ir piekļuve šai datu bāzei. Kamēr netiks uzrādīts ,kurš par to atbild sistēma nestrādās  Ģenerālvienošanās ir rakstīts, ka kvalificētajiem strādniekiem ir par 5% lielāks atalgojums kā pārējiem, tas varētu būt stimuls uzrādīt kvalifikāciju.  **G.Āboltiņš – Āboliņš** – izsaka priekšlikumu, ka Padome varētu rekomendēt šādas sistēmas ieviešanu, konceptuāli tas ir atbalstāms.  **E.Valantis –** ierosina apstiprināt konceptuāli un ņemot vērā būvkomersantu nodevas iekašāšanas plāna izpildi šogad, šo jautājumu par būvlaukumā nodarbināto strādājošo kvalifikācijas apliecinošu karšu ieviešanu Latvijā, ieplānojot iepirkumu budžetā nākamajam gadam un iepirkt ārpakalpojumu. Aicina nozari sniegt priekšlikumus tehniskās specifikācijas izstrādāšanai.    **Nolemj:** 1. EM, pētījuma izmaksas, par būvlaukumā nodarbinātās personas kvalifikācijas identificēšanas sistēmas izstrādi Latvijā, iekļaut 2019.gada budžeta iepirkumu plānā.   1. Padomei sagatavot priekšlikumus, pētījuma iepirkuma Tehniskās specifikācijas izstrādei.   **5.§**  **Citi jautājumi**  ----------------------------------------------------------------------------------------------  **Ziņo:** A.Dzirkalis  **5.1.** **Ekonomikas ministrijas informācija par būvkomersantu nodevas iekasēšanas statistiku 2018.gadā.**  Būvkomersantu nodeva tiek iekasēta atbilstoši plānotajam. Būvkomersanti datus sniedz ar nokavēšanos, darbinieku trūkuma dēļ, nav apstrādāti arī visi iesniegtie dati, tāpēc šī brīža informācija var mainīties. Nav vērojama tendence, ka vairāk reģistrētos tie uzņēmumi, kam līdz šim nevajadzēja reģistrēties Būvkomersantu reģistrā, pamatā informāciju sniedz Būvkomersantu reģistrā esoši būvniecības uzņēmumi.    **Nolemj:** EM augusta sēdē informē Padomi par būvkomersantu nodevas iekasēšanas statistiku 2018.gadā. |
|  |

* 1. **Latvijas Būvniecības padomes nākamās sēdes Darba kārtība**

**Nolemj:** Nākamo Latvijas būvniecības padomes sēdi sasaukt **2018.gada 25. jūlijā, plkst.14:00, uz sēdi uzaicināt ministru prezidenta biedru, ekonomikas ministru A.Ašeradenu.**

Sēdi slēdz 17:10

Padomes priekšsēdētājs A.Dzirkalis

Protokolēja I.Rostoka